Den Vest-Sjællandske Avis, 1829-11-24
J Frankerige synes de indvortes Giæringer bestandig at ville tiltage. En Bjouterie=Handler Roui er den 10de Novbr. bleven stævnet for Politieretten fordi han har solgt nogle Büster af Bronze, som skulle forestille den unge Napoleon, Hertugen af Reichstadt. Han forklarte: at man havde borttaget af hans Magaziner over 2000 saadanne Büster, som forestillede et Barn paa 4 til 5 Aar, og kunde ligesaa gierne være Hertugen af Bordeaux. Paa Præsidentens bemærkning, at den Keiserlige Ørn saaes paa Fodstykket, svarede Hr. Rouy, at Ørnen er Fuglenes Konge og er ingensteds forbudt. Advocaten Hr. Dupin den ældre sagde i sit Forsvar, at Figuren ikke kunde forestille Hertugen af Reichstadt, da den ikke bærer nogen Pidsk paa Tydsk Maneer, men alt dette hialp ikke; den Anklagede blev, paa Grund af at han med Flid vilde have forstyrret den offentlige Rolighed, dømt til 15 Dages Arrest, en Mulct af 100 Franker, og at alle hans Buster skulde slaaes istykker. - Bladet Qvotidienne tager Anledning deraf til udførlig at spotte over den unge Fyrste og siger om ham, at han besidder at sin Faders Elskværdighed og sin Moders Genie. Han kan Memorialen fra St. Helena og den store Armees Bulletin udenad; videre Grund til Beundring besidder han ikke. Herpaa, siger dette Blad videre, skildrer man nu hans Fødsel og ulykkelige Skjebne i Prosa og i Vers, støber hans Buste i Metal og modellerer den i Gibs, putter hans billede i Posteier eller Papillotter, i Sukker eller Chocolade, svøber det om Sæbestykker, eller klæder det paa Flasker, med vellugtende Vande, udstiller ham i Hr. Rouis Boutikker eller paa Hr. Farinas Reoler. Aldrig vil han dog i Frankerige erholde nogen høiere Vigtighed end som kan tilkomme en Tydsk Baron. (Formodentlig har Bladet Qvotidienne giort større Skade med denne Persislage end Hr. Rouy har gjort med sine Buster). - Den 10de Novbr. Kl. 7 om Morgenen vare alle Politiecommissairer i Paris paa Benene og anstillede Huusundersøgelser hos alle Sværdfegere. Jfølge en befaling fra Politiedirecteuren Hr. Mangin bleve alle Lomme pistoler, Dolke og alle saadanne Vaaben, som i Følge en stiltiende Autorisation bleve offentlig udsolgte, borttagne; de skulle udgjøre en meget betydelig Qvantitet. - Den bekiendte liberale Deputerede Casimir Perrier er traadt op i Departementet Yonne, og har formaaet Valgmændene der til at underskrive Stattevægringsdocumentet; det blev underskrevet paa Carlsdagen den 4de Novbr.; Documentet er forfattet med megen Forsigtighed. Beretninger fra Frankerige sige: at Stemningen for at underskrive saadanne Documenter skal tage overordentlig til i dette Land, og næsten udarte til en Beggeistring. Formaalet er egentlig det, at Jndvaanerne ville understøtte hinanden med Penge til at udholde Omkostningerne paa de Processer, som ville opkomme deraf, at de vægre sig ved at betale Skatterne i Tilfælde af, at Constitutionen bliver overtraadt. – Man taler om, at Kong Carl X. der nu er 72 Aar gl., skal lide af Tunghørighed og overhovedet begynde at blive svagelig. Ogsaa tales almindeligen om at en Forandring i det Franske Cabinet ikke kan undgaaes ved den herskende Folkestemning i Landet og at Ministrene Labourdonnaie, Bourmont og Montheil ville komme til at træde ud af Cabinettet. – Man siger at Kong Ludvig af Bayern skal have sagt til en fornem Udlænding, at han i sit Rige er egentlig den der udgiør Oppositionen. Kongen har ladet i München oprette et Græsk Capel, hvortil den Russiske Keiser har foræret en meget smuk Messebog og 1000 Luisdorer til Anskaffelsen af Ornamenter.